See-eest jõudsin lõpuks ökopoodi idandamismaterjali järele. Iduisu ei läinud üle, järelikult on vaja. "Kohalik" Via Naturale oli enne mugavasti Konsumi sissekäigu kõrval, nüüd on see kolinud  nurga taha pisikese maja pööningukorrusele ja reklaamib end pigem "tervisetoana". Tervisetuba? Pidin väljudes peaaegu trepist alla lendama, säh sulle tervist. Krt, ma olen eluaeg neid lahtiste astmevahedega kitsaid keerdtreppe kartnud.